b'\n_START_ARTICLE_\nCPAN\n_START_PARAGRAPH_\nComprehensive Perl Archive Network (CPAN) on laaja kokoelma Perlill\xc3\xa4 kirjoitettuja ohjelmia, moduuleita ja dokumentaatiota. Sen p\xc3\xa4\xc3\xa4sivusto on cpan.org, mink\xc3\xa4 lis\xc3\xa4ksi arkisto on peilattu moniin muihin paikkoihin Internetiss\xc3\xa4.\n_START_SECTION_\nPerlin moduulit\n_START_PARAGRAPH_\nKuten monissa muissa ohjelmointikieliss\xc3\xa4, Perliss\xc3\xa4 voi k\xc3\xa4ytt\xc3\xa4\xc3\xa4 ulkoisia kirjastoja, jotka sis\xc3\xa4lt\xc3\xa4v\xc3\xa4t uudelleenk\xc3\xa4ytett\xc3\xa4v\xc3\xa4\xc3\xa4 koodia. Niit\xc3\xa4 kutsutaan moduuleiksi. Moduulit asennetaan UNIX-tyyppisiss\xc3\xa4 j\xc3\xa4rjestelmiss\xc3\xa4 yleens\xc3\xa4 hakemistoihin /usr/lib/perl5, /usr/local/lib/perl5 ja niiden alihakemistoihin._NEWLINE_Perl sis\xc3\xa4lt\xc3\xa4\xc3\xa4 muutamia p\xc3\xa4\xc3\xa4moduuleita, joita tarvitaan usein. Esimerkiksi ExtUtils::MakeMaker, jota k\xc3\xa4ytet\xc3\xa4\xc3\xa4n laajennusmoduulien k\xc3\xa4\xc3\xa4nt\xc3\xa4miseen ja CGI.pm, jota k\xc3\xa4ytet\xc3\xa4\xc3\xa4n CGI-ohjelmien toteuttamiseen.\n_START_SECTION_\nCPAN:in tarkoitus\n_START_PARAGRAPH_\nCPAN:in p\xc3\xa4\xc3\xa4tarkoitus on auttaa ohjelmoijia l\xc3\xb6yt\xc3\xa4m\xc3\xa4\xc3\xa4n helposti moduulit ja skriptit jotka eiv\xc3\xa4t tule normaalin Perl-jakelun mukana. Sit\xc3\xa4 k\xc3\xa4ytet\xc3\xa4\xc3\xa4n my\xc3\xb6s uusien Perl-versioiden levitt\xc3\xa4miseen, kuten my\xc3\xb6s rinnakkaisprojektien, kuten Parrotin levitt\xc3\xa4miseen._NEWLINE_CPAN on t\xc3\xa4rke\xc3\xa4 l\xc3\xa4hde Perl-ohjelmoijille. Sen sis\xc3\xa4lt\xc3\xa4m\xc3\xa4t 9000 moduulia voivat s\xc3\xa4\xc3\xa4st\xc3\xa4\xc3\xa4 ohjelmoijalta helposti viikon ty\xc3\xb6n. Jotkut niist\xc3\xa4, kuten DBI-moduulit, joita k\xc3\xa4ytet\xc3\xa4\xc3\xa4n SQL-tietokantojen k\xc3\xa4sittelyyn, ovat l\xc3\xa4hes korvaamattomia. Toiset, kuten List::Util-moduuli on vain eritt\xc3\xa4in hy\xc3\xb6dyllinen moduuli, joka sis\xc3\xa4lt\xc3\xa4\xc3\xa4 muutaman yleisesti k\xc3\xa4ytetyn funktion.'